text: [{"text_idx": "#000000", "text": "Bru\u0301\u00f0arkalendarinKomandi bru\u0301dleypSkra\u0301set bru\u0301dleypBru\u0301dleypsgreinarVeitararSkra\u0301set veitaraHja\u0301lparto\u0301lSangsavnMinnis-listiBru\u0301dleyps kostna\u00f0urYnskilistinAlt samla\u00f0"}, {"text_idx": "#000001", "text": "Um tu\u0301 ert ein av teimum, sum da\u0301mar at ha\u0301ti\u0301\u00f0arhalda tykkara a\u0301rliga bru\u0301dleypsdag, kanst tu\u0301 finna heiti a\u0301 ymisku bru\u0301dleypsd\u00f8gunumg a\u0301 yvirlitinum ni\u00f0anfyri. Bru\u0301dleypsdagar hava ju\u0301 ein heilt serligan ty\u0301dning fyri tykkum sum hju\u0301n. Ta\u00f0 er tann upplagdi dagurin, har tit kunnu minnast aftur a\u0301 sto\u0301ra dagin, ta\u0301 tit s\u00f8gdu ja til hv\u00f8nn annan. Ja til at bru\u0301ka restina av li\u0301vinum saman. Her fa\u0301a tit eisini n\u00f8kur ga\u0301vuhugskot til hv\u00f8nn bru\u0301dleypsdag."}, {"text_idx": "#000002", "text": "1 a\u0301r \u2013 Pappi\u0301rsbru\u0301dleyp Stuttleika tykkum eitt sindur, um tit geva ga\u0301vur a\u0301 tykkara 1 a\u0301ra bru\u0301\u00f0ardegi. Ta\u00f0 kundi veri\u00f0 ein bo\u0301k, biografatgongumerki ella eitt fitt hondskriva\u00f0 br\u00e6v. Okkurt, sum inniheldur ein beinlei\u00f0is ella o\u0301beinlei\u00f0is ty\u0301dning av pappi\u0301ri."}, {"text_idx": "#000003", "text": "2 a\u0301r \u2013 Bummullsbru\u0301dleypHer kann mann fa\u0301a gj\u00f8rt nakrar 100% reinar bumullsblusur vi\u00f0 einum fittum teksti ella vi\u00f0 einari bru\u0301\u00f0armynd fra\u0301 tykkara bru\u0301dleypi. Ella keyp ny\u0301ggj, lekkur seingjakl\u00e6\u00f0ir ella anna\u00f0, i\u00f0 inniheldur bummull."}, {"text_idx": "#000004", "text": "3 a\u0301r \u2013 Le\u00f0urbru\u0301dleypUm ma\u00f0urin leingi hevur ynskt s\u00e6r ein le\u00f0urlenisto\u0301l, er stundin komin til at taka hann av bo\u0301li og keypa honum ein lekran le\u00f0urlenisto\u0301l. Til kvinnuna ella mannin kundi ta\u00f0 veri\u00f0 ein lekkra le\u00f0urtasku. Ein le\u00f0urjakki kundi eisini veri\u00f0 eitt hugskot, annahv\u00f8rt til hansara ella hennara."}, {"text_idx": "#000005", "text": "4 a\u0301r \u2013 Blo\u0301mubru\u0301dleypTa\u00f0 sigur seg sja\u0301lvt, hvat man kann geva hv\u00f8rjum \u00f8\u00f0rum her \u2013 blo\u0301mur. Ta\u00f0 kann to\u0301 m\u00f8guliga vera, at ma\u00f0urin ikki heldur, at blo\u0301mur eru so fantastiskar, sum vit kvinnur halda, men tankin eigur kortini at gle\u00f0a. Ella fa\u0301 gj\u00f8rdar nakrar cupcakes vi\u00f0 pry\u0301\u00f0i av blo\u0301mum, ella finn ein go\u0301\u00f0an bakara, har tey kunnu gera sjokula\u0301tu forma sum blo\u0301mur. Um man gjarna vil hava onkra sjampanju at feira vi\u00f0, ber til at finna onkra sum hevur blo\u0301mur a\u0301 etikettini."}, {"text_idx": "#000006", "text": "5 a\u0301r \u2013 Tr\u00e6bru\u0301dleypHvat vi\u00f0 at planta eitt tr\u00e6 i\u0301 gar\u00f0inum, um tit hava m\u00f8guleikan? Tr\u00e6i\u00f0 vil vi\u00f0 ti\u0301\u00f0ini vaksa seg sto\u0301rt og sterkt li\u0301ka sum eitt gott hju\u0301naband. Ta\u00f0 finnast eisini ymisk sp\u00f8l u\u0301r tr\u00e6i, so sum talv, damm og backgammon. Um tit da\u0301ma at sp\u00e6la sovorin sp\u00f8l, er hetta ein upl\u00f8gd ga\u0301va."}, {"text_idx": "#000007", "text": "6 a\u0301r \u2013 Sukurbru\u0301dleypHer eru allar ga\u0301vur, sum innihalda sukur, eitt gott hugskot. K\u00f8kur, sjokula\u0301ta ella anna\u00f0 bomm. Um nakar av tykkum hevur sukursju\u0301ku, so skal mann sja\u0301lvandi taka h\u00e6dd fyri ti\u0301."}, {"text_idx": "#000008", "text": "7 a\u0301r \u2013 Ullbru\u0301dleyp Ullgarn, ullteppir, langar ullintar undirbuksur, undirkl\u00e6\u00f0ir i\u0301 ull, ullhu\u0301gvu ella handskar er ein go\u0301\u00f0 og praktisk ga\u0301va, ta\u0301 vit bu\u0301gva i\u0301 F\u00f8royum."}, {"text_idx": "#000009", "text": "8 a\u0301r \u2013 Bronsubru\u0301dleypKeypi\u00f0 onkra li\u0301tla (ella sto\u0301ra) standmynd av bronsu, sum hevur ty\u0301dning fyri tykkum. Ta\u00f0 kundi m\u00f8guliga veri\u00f0 samanfl\u00e6tta\u00f0 hj\u00f8rtu ella eina mynd, sum hevur ty\u0301dning fyri tykkum. Ella keyp ting i\u0301 litinum bronsu sum t.d. eitt ma\u0301lari\u0301."}, {"text_idx": "#000010", "text": "9 a\u0301r \u2013 Pi\u0301labru\u0301dleypEin pi\u0301latr\u00e6kurv full vi\u00f0 \u00f8llum ymiskum lekkrum og tak so makan vi\u00f0 a\u0301 eina li\u0301tla u\u0301tfer\u00f0. Eitt pi\u0301lahegn til urtagar\u00f0in ella okkurt anna\u00f0 pi\u0301lafl\u00e6tta."}, {"text_idx": "#000011", "text": "10 a\u0301r \u2013 Tinbru\u0301dleyp Um ma\u00f0urin da\u0301mar \u00f8l, kanst tu\u0301 bi\u0301leggja honum eitt tinkru\u0301ss vi\u00f0 einum fittari ella stuttligari gravering i\u0301. Til kvinnuna kann man fa\u0301a gravera n\u00f8kur or\u00f0, sum hava ty\u0301dning fyri hana."}, {"text_idx": "#000012", "text": "11 a\u0301r \u2013 Sta\u0301lbru\u0301dleypSmykkur, ur og pry\u0301\u00f0islutir u\u0301r sta\u0301l. Ta\u00f0 kann eisini vera k\u00f8ksto\u0301l/ambo\u00f0 ella anna\u00f0 u\u0301r sta\u0301li."}, {"text_idx": "#000013", "text": "12 a\u0301r \u2013 Silkibru\u0301dleypSilkiundirkl\u00e6\u00f0ir, silkilak/seingjartoy, silkiturrikl\u00e6\u00f0i, silkislips/butterfly, silkina\u0301ttkl\u00e6\u00f0ir, silkiskju\u0301rtir ella silki morgunka\u0301pa"}, {"text_idx": "#000014", "text": "12 1\u20442 a\u0301r \u2013 Koparbru\u0301dleypMyndarammu i\u0301 koparliti vi\u00f0 einari mynd av tykkum i\u0301 kundi veri\u00f0 ein uppl\u00f8gd ga\u0301va. Koparbru\u0301dleyp er ein av teimum bru\u0301dleypsd\u00f8gunum, har ein ikki ny\u0301tist at hava kopar i\u0301, sja\u0301lvt um hugskoti er fitt. Her er eitt vikuskiftisuppihald ella spa-uppihald ein go\u0301\u00f0 ga\u0301va, ella kanska eitt forlongt vikuskifti i\u0301 einum sto\u0301rby\u0301i, sum hevur ty\u0301dning fyri tykkum. Ein go\u0301\u00f0 ga\u0301va til at njo\u0301ta saman."}, {"text_idx": "#000015", "text": "13 a\u0301r \u2013 Knipplingsbru\u0301dleypEitt fyrikl\u00e6\u00f0i vi\u00f0 knipplingum, ein bor\u00f0du\u0301kur vi\u00f0 knipplingum ella fa\u0301 gj\u00f8rt eina li\u0301tla k\u00f8ku, har pry\u0301\u00f0i\u00f0 li\u0301kist knipplingum. Ein go\u0301\u00f0ur kondittari hev\u00f0i elska\u00f0 at skapa eina ti\u0301li\u0301ka k\u00f8ku vi\u00f0 ti\u0301li\u0301kum mynstrum a\u0301."}, {"text_idx": "#000016", "text": "14 a\u0301r \u2013 Fi\u0301labeinsbru\u0301dleyp Fi\u0301labein er banna\u00f0 at keypa, so ta\u00f0 er ikki eitt gott hugskot at keypa naka\u00f0 vi\u00f0 fi\u0301labeini til makan. Um ein keypir fi\u0301labein i\u0301 dag, merkir ta\u00f0, at mann er vi\u00f0 til at stu\u00f0la vei\u00f0istuldri og fo\u0301lki, i\u00f0 drepa villar fi\u0301lar og n\u00e6sahorn fyri at fa\u0301a teirra fi\u0301labein. I\u0301sta\u00f0in fyri kanst tu\u0301 finna okkurt, i\u00f0 ger tykkum b\u00e6\u00f0i gla\u00f0. Ein d\u00f8gur\u00f0i a\u0301 einari lekkrari matstovu, sum tit leingi hava vilja roynt, ein gongutu\u0301r ella kanska ein tu\u0301r at bowla."}, {"text_idx": "#000017", "text": "15 a\u0301r \u2013 Krystallbru\u0301dleypVasar, gl\u00f8s og f\u00f8t u\u0301r krystalli. Ein kann eisini keypa antikk-krystall, sum tekur ein aftur i\u0301 ti\u0301\u00f0ina, um ein da\u0301mar ta\u00f0. Smykkur vi\u00f0 Swarovski-krystallum, manchetknappar ella eina 3D mynd gj\u00f8rda av krystall eru upplagdar ga\u0301vur."}, {"text_idx": "#000018", "text": "16 a\u0301r \u2013 Ma\u0301nabru\u0301dleyp Sja\u0301vt um ein fegin vil kunna geva hv\u00f8rjum \u00f8\u00f0rum ma\u0301nan, so er hetta ikki so l\u00e6tt at gera. Men ga\u0301vur vi\u00f0 ma\u0301nasteini, ein tu\u0301r i\u0301 ma\u0301naly\u0301sinum, ein romantisk yrking ella syng ein sang, har or\u00f0i\u00f0 ma\u0301ni er vi\u00f0 i\u0301, fyri makanum."}, {"text_idx": "#000019", "text": "17 a\u0301r \u2013 Ametystbru\u0301dleypSmykkur vi\u00f0 ametyst til kvinnuna. Ein ma\u00f0ur kann eisini fa\u0301a eitt pry\u0301\u00f0i vi\u00f0 amethyst, ta\u00f0 kundi eventuelt vera ein slipsana\u0301l ella manchetknappar. Um hann ikki bru\u0301kar sovori\u00f0 so hugsa \u201duttanfyri kassan\u201d. Man kann fa\u0301a sett ein li\u0301tlan ametyst i\u0301 hansara giftiring, men ta\u00f0 kann gott vera, hann li\u0301ka skal venja seg vi\u00f0 ta\u00f0, ti\u0301 ametyst hevur ein rey\u00f0bla\u0301a lit."}, {"text_idx": "#000020", "text": "18 a\u0301r \u2013 Margarittbru\u0301dleypHer kann vera l\u00e6ttari fyri mannin at finna uppa\u0301 okkurt, i\u00f0 annakv\u00f8rt er blo\u0301mur ella smykkur. Georg Jensen hevur gj\u00f8rt smykkuna Marguerit, sum mangar kvinnur eru sera gla\u00f0ar fyri. Kvinnan ma\u0301 aftur leggja h\u00f8vdi\u00f0 i\u0301 blot og yviraska mannin vi\u00f0 si\u0301num uppfinnsemi.19 a\u0301r \u2013 Granatbru\u0301dleypEin kurv vi\u00f0 granateplum og \u00f8\u00f0rum lekkrum tingum ella granatsmykkur. Mann kann eisini finna uppa\u0301 ga\u0301vur, sum umbo\u00f0a tann rey\u00f0u litin fra\u0301 granatini. Ta\u00f0 er kanska eitt sindur sny\u0301t, men mann skal eisini hava okkurt at arbei\u00f0a vi\u00f0."}, {"text_idx": "#000021", "text": "20 a\u0301r \u2013 Postali\u0301nbru\u0301dleypKru\u0301ss u\u0301r postali\u0301ni vi\u00f0 tykkara n\u00f8vnum, tallerkar, kannur u\u0301r postali\u0301ni, pry\u0301\u00f0islutir, f\u00f8t, ja alt u\u0301r postali\u0301ni kann bru\u0301kast her. Um konan samlar uppa\u0301 Royal Copenhagen, er upplagt hja\u0301 manninum at keypa henni okkurt til stelli\u00f0, sum hon manglar og ynskir s\u00e6r."}, {"text_idx": "#000022", "text": "21 a\u0301r \u2013 Turkisbru\u0301dleypTurkis er eisini ein steinur, so aftur kunnu smykkur vera ein m\u00f8guleiki. Mann kann eisini bru\u0301ka hugflogi\u00f0 og broyta eitt sindur uppa\u0301 stavingina og fara ein tu\u0301r til Turkalands, keypa lutir sum hava turkis sum grundlit ella fara til eitt land vi\u00f0 hvi\u0301tum strondum og turkislita\u00f0um sjo\u0301gvi. So her eru no\u0301gvir ymiskir m\u00f8guleikar."}, {"text_idx": "#000023", "text": "22 a\u0301r \u2013 Alliansubru\u0301dleypHer finnast alliansusmykkur til kvinnuna. Mann kan eventuelt endurny\u0301ggja si\u0301ni bru\u0301\u00f0arlyftir sum eisini eru ein alliansa millum kvinnuna og mannin. Men hetta eru uttan iva ein av teimum bru\u0301\u00f0ard\u00f8gunum, sum eru ringir at keypa ga\u0301vur til, um ta\u00f0 skal hava ty\u0301dningin av \u201dalliansu\u201d uppii\u0301."}, {"text_idx": "#000024", "text": "23 a\u0301r \u2013 Tulipanbru\u0301dleypHer er aftur blo\u0301mur ein uppl\u00f8gd ga\u0301va \u2013 eitt sto\u0301rt vakurt tyssi av tulipanum til makan ella eina romantiska fer\u00f0 til Hollands \u2013 \u201dtulipana-landi\u201d."}, {"text_idx": "#000025", "text": "24 a\u0301r \u2013 Karatbru\u0301dleypDiamantar eru bestu vinirnir hja\u0301 kvinnuni (diamonds are a girl\u2019s best friend), sang Marilyn Monroe einafer\u00f0. Her kann ma\u00f0urin finna flottar karatdiamantar til kvinnuna. Kvinnan kann finna ga\u0301vu til mannin i\u0301 t.d. gull ella silvur og velja ein ta\u00f0 karat, sum hon heldur ho\u0301skar v\u00e6l til hansara.25 a\u0301r \u2013 Silvurbru\u0301dleyp Silvurbru\u0301dleyp er vanliga ein av teimum bru\u0301\u00f0ard\u00f8gunum, i\u00f0 vera ha\u0301ti\u0301\u00f0arhildnir saman vi\u00f0 vinum og familju. Ta\u00f0 er ein m\u00f8guleiki at finna okkurt, sum inniheldur silvur, men mamn kann eisini finna uppa\u0301 no\u0301gv onnur ting. Ta\u0301 hevur mann ju\u0301 veri\u00f0 saman eitt kvart a\u0301rhundra, so ta\u00f0 kann vera, mann hevur onnur ting, mann fegin vil uppliva saman."}, {"text_idx": "#000026", "text": "30 a\u0301r \u2013 Perlubru\u0301dleyp Ta\u00f0 kann gevast ga\u0301vur vi\u00f0 perlum ella perlumo\u0301\u00f0ir. Seti\u00f0 tykkum a\u0301 eina go\u0301\u00f0a fiskamatstovu og bi\u0301legg ostru (skeljarnar, sum gera perlur)."}, {"text_idx": "#000028", "text": "40 a\u0301r \u2013 Rubinbru\u0301dleypAftur fleiri gimsteinar til kvinnuna, um mann ynskir ta\u00f0. Bru\u0301ka annars hugflogi\u00f0, t.d. keyp eina gisting a\u0301 einum hotelli ella kanska ein tu\u0301r uttanlands, har tit kunnu njo\u0301ta hv\u00f8nn annan og deiligan mat a\u0301 onkrum lekkrum hotelli."}, {"text_idx": "#000029", "text": "45 a\u0301r \u2013 Safirbru\u0301dleypEnn einafer\u00f0 kann ma\u00f0urin geva kvinnuni fleiri gimsteinar t.d. i\u0301 smykkum. Ella hvat vi\u00f0 at finna ein go\u0301\u00f0an v\u00f8ddamy\u0301kjara ella fo\u0301tar\u00f8ktara, har tykkara likam kunnu bli\u0301va forkela\u00f0i."}, {"text_idx": "#000030", "text": "50 a\u0301r \u2013 Gullbru\u0301dleypEitt ha\u0301lvt a\u0301rhundra\u00f0 saman \u2013 TA\u00d0 skal ha\u0301ti\u0301\u00f0arhaldast. Um ta\u00f0 bert eru tit b\u00e6\u00f0i ella familja og vinir, er heilt upp til tykkum. Fer\u00f0ist ella ha\u0301ti\u0301\u00f0arhaldi\u00f0 dagin vi\u00f0 einari go\u0301\u00f0ari veitslu vi\u00f0 teimum, tit eru best vi\u00f0."}, {"text_idx": "#000031", "text": "60 a\u0301r \u2013 Diamantbru\u0301dleypTa\u00f0 sigur seg sja\u0301lvt, hvat mann kann geva i\u0301 diamantbru\u0301dleypsga\u0301vu \u2013 i\u0301 \u00f8llum f\u00f8rum til kvinnuna."}, {"text_idx": "#000032", "text": "65 a\u0301r \u2013 Kru\u0301ndiamantbru\u0301dleypKru\u0301ndiamantar eru sikkurt ikki at fa\u0301a fatur i\u0301, men njo\u0301t dagin vi\u00f0 at fara a\u0301 eina go\u0301\u00f0a matstovu saman og veri\u00f0 takksom fyri, at tit i\u0301 dag hava kla\u0301ra\u00f0 at elska\u00f0 hv\u00f8nn annan i\u0301 65 a\u0301r \u2013 ta\u00f0 er sto\u0301rt."}, {"text_idx": "#000033", "text": "70 a\u0301r \u2013 Jarnbru\u0301dleypAlt vi\u00f0 jarni, um ta\u00f0 er ein li\u0301til standmynd ella ein myndaramma. Alt, sum hevur jarn i\u0301 s\u00e6r, kann bru\u0301kast."}, {"text_idx": "#000034", "text": "75 a\u0301r \u2013 Atombru\u0301dleypHesin bru\u0301\u00f0ardagurin er trupul at finna eina ga\u0301vu til vi\u00f0 tilkny\u0301ti til navni\u00f0, so her er bert hugflogi\u00f0, sum kann halda t\u00e6r aftur."}, {"text_idx": "#000035", "text": "80 a\u0301r \u2013 Eikbru\u0301dleypAlt u\u0301tskori\u00f0 u\u0301r eiktr\u00e6i kann bru\u0301kast."}, {"text_idx": "#000036", "text": "90 a\u0301r \u2013 Granittbru\u0301dleypAlt i\u0301 granitt kann vera ein stak go\u0301\u00f0 bru\u0301\u00f0arga\u0301va."}, {"text_idx": "#000037", "text": "Hava tit veri\u00f0 gift i\u0301 yvir tey 70 a\u0301rini ella enn longur, hava tit avgj\u00f8rt no\u0301gv at l\u00e6ra fra\u0301 tykkum! Ta\u0301 er at ha\u0301ti\u0301\u00f0arhalda tykkara k\u00e6rleika, sum er blivin sterkari og sterkari, i\u0301 vi\u00f0gongd og mo\u0301tgongd, i\u0301gj\u00f8gnum tykkara langa hju\u0301narbandi.Man kann ha\u0301ti\u0301\u00f0arhalda bru\u0301\u00f0ardagar a\u0301 no\u0301gvar ymiskar ma\u0301tar.Ta\u00f0 er sja\u0301lvandi eingin, i\u00f0 sigur, at tit skulu taka navni\u00f0 a\u0301 tykkara bru\u0301dleypsdegi i\u0301 a\u0301lvara ella so bo\u0301kstavligt. Bru\u0301dleypsdagar bru\u0301kast ju\u0301 til at ha\u0301ti\u0301\u00f0arhalda, at tit hava veri\u00f0 saman enn eitt a\u0301r, og tit ha\u0301ti\u0301\u00f0arhalda tann k\u00e6rleikan, i\u00f0 er millum tykkum. Ta\u00f0 er heldur eingin, i\u00f0 sigur, tit skulu keypa hv\u00f8rjum \u00f8\u00f0rum ga\u0301vur a\u0301 tykkara bru\u0301\u00f0ardegi. Ta\u00f0 er heilt upp til tykkum, hvussu tit velja at ra\u00f0festa tingini og hvussu tit ynskja at ha\u0301ti\u0301\u00f0arhalda tykkara bru\u0301dleypsdag.Ta\u00f0 ty\u0301dningarmiklasta er at geva hv\u00f8rjum \u00f8\u00f0rum n\u00e6rleika og k\u00e6rleika \u2013 ta\u00f0 eru t\u00e6r dy\u0301rabarastu ga\u0301vurnar."}]